ประกาศคณะกรรมการคุ้มครองคนไร้ที่พึ่งประกาศคณะกรรมการคุ้มครองคนไร้ที่พึ่งเรื่อง กำหนดหลักเกณฑ์วิธีการ และเงื่อนไขการสนับสนุนการดำเนินการแก่หน่วยงานของรัฐองค์กรสาธารณประโยชน์องค์กรสวัสดิการชุมชน องค์กรภาคเอกชนอื่น สถาบันศาสนากลุ่มคนไร้ที่พึ่งหรือกลุ่มบุคคล เพื่อการคุ้มครองคนไร้ที่พึ่ง โดยที่สมควรกำหนดหลักเกณฑ์วิธีการ และเงื่อนไขการสนับสนุนการดำเนินการแก่หน่วยงานของรัฐ องค์กรสาธารณประโยชน์องค์กรสวัสดิการชุมชน องค์กรภาคเอกชนอื่น สถาบันศาสนากลุ่มคนไร้ที่พึ่งหรือกลุ่มบุคคลเพื่อให้การคุ้มครองคนไร้ที่พึ่งเป็นไปอย่างทั่วถึงเหมาะสมและมีประสิทธิภาพตามเจตนารมณ์ของกฎหมายคนไร้ที่พึ่งสามารถดำรงชีวิตอยู่ในสังคมได้อย่างปกติสุขและสามารถพึ่งพาตนเองได้อย่างสมศักดิ์ศรีความเป็นมนุษย์อาศัยอำนาจตามความในมาตรา๙ (๖) ประกอบมาตรา ๑๕ และมาตรา ๑๗ แห่งพระราชบัญญัติการคุ้มครองคนไร้ที่พึ่งพ.ศ. ๒๕๕๗ คณะกรรมการคุ้มครองคนไร้ที่พึ่งจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการคุ้มครองคนไร้ที่พึ่งเรื่อง กำหนดหลักเกณฑ์ วิธีการและเงื่อนไขการสนับสนุนการดำเนินการแก่หน่วยงานของรัฐ องค์กรสาธารณประโยชน์องค์กรสวัสดิการชุมชน องค์กรภาคเอกชนอื่น สถาบันศาสนา กลุ่มคนไร้ที่พึ่งหรือกลุ่มบุคคล เพื่อการคุ้มครองคนไร้ที่พึ่งข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้องค์กร หมายความว่า หน่วยงานของรัฐองค์กรสาธารณประโยชน์ องค์กรสวัสดิการชุมชน องค์กรภาคเอกชนอื่น สถาบันศาสนากลุ่มคนไร้ที่พึ่ง หรือกลุ่มบุคคลองค์กรภาคเอกชนอื่น หมายความว่าองค์กรที่มิใช่หน่วยงานของรัฐและเป็นองค์กรที่ดำเนินการตามวัตถุประสงค์และกิจกรรมเกี่ยวกับการคุ้มครองคนไร้ที่พึ่งสถาบันศาสนา หมายความว่า องค์กรทางศาสนาหรือกลุ่มศาสนิกชนแห่งศาสนาหนึ่งหรือหลายศาสนาที่รวมตัวขึ้นโดยมีกิจกรรมหรือประสบการณ์เกี่ยวกับการคุ้มครองคนไร้ที่พึ่งกลุ่มคนไร้ที่พึ่ง หมายความว่ากลุ่มของคนไร้ที่พึ่งที่รวมตัวเพื่อทำกิจกรรมอย่างหนึ่งอย่างใดเกี่ยวกับการคุ้มครองคนไร้ที่พึ่งหรือเพื่อให้ได้รับการคุ้มครองตามสิทธิขั้นพื้นฐานกลุ่มบุคคล หมายความว่ากลุ่มของบุคคลที่รวมตัวจำนวนตั้งแต่ห้าคนขึ้นไป เพื่อทำกิจกรรมอย่างหนึ่งอย่างใดเกี่ยวกับการคุ้มครองคนไร้ที่พึ่งหรือมีประสบการณ์เกี่ยวกับการคุ้มครองคนไร้ที่พึ่งกองทุน หมายความว่า กองทุนในการกำกับดูแลของกระทรวงการพัฒนาสังคมและความมั่นคงของมนุษย์หรือกองทุนที่เรียกชื่ออย่างอื่นในการกำกับดูแลของกระทรวงการพัฒนาสังคมและความมั่นคงของมนุษย์เงินอุดหนุน หมายความว่าเงินอุดหนุนที่กระทรวงการพัฒนาสังคมและความมั่นคงของมนุษย์ได้รับการจัดสรรตามแผนงบประมาณรายจ่ายประจำปีอธิบดี หมายความว่าอธิบดีกรมพัฒนาสังคมและสวัสดิการข้อ๔ ให้หน่วยงานในสังกัดกระทรวงการพัฒนาสังคมและความมั่นคงของมนุษย์สนับสนุนให้องค์กรต่างๆ จัดให้มีการดำเนินการในลักษณะเดียวกับสถานคุ้มครองคนไร้ที่พึ่งหรือศูนย์คุ้มครองคนไร้ที่พึ่ง หรือมีส่วนร่วมในการคุ้มครองคนไร้ที่พึ่งโดยให้หน่วยงานมีหน้าที่ให้คำปรึกษาแนะนำช่วยเหลือ และอำนวยความสะดวกแก่องค์กรในด้านต่าง ๆ เช่น ด้านวิชาการ ด้านการพัฒนาองค์ความรู้เป็นต้น ตลอดจนประสานหน่วยงานและดำเนินการอื่นที่เกี่ยวข้องข้อ๕ องค์กรที่จัดให้มีการดำเนินการในลักษณะเดียวกับสถานคุ้มครองคนไร้ที่พึ่งและเป็นไปตามมาตรฐานการปฏิบัติงานที่คณะกรรมการคุ้มครองคนไร้ที่พึ่งกำหนดอาจได้รับการสนับสนุนด้านการเงินหรือด้านอื่น ทั้งนี้วงเงินและรายการที่ให้การสนับสนุนให้พิจารณาตามความจำเป็นและเหมาะสมตามหลักเกณฑ์ที่กรมพัฒนาสังคมและสวัสดิการประกาศกำหนดข้อ ๖ การขอรับการสนับสนุนเงินอุดหนุนในเขตกรุงเทพมหานครให้ยื่นต่อกรมพัฒนาสังคมและสวัสดิการในจังหวัดอื่นให้ยื่นต่อสำนักงานพัฒนาสังคมและความมั่นคงของมนุษย์จังหวัดเพื่อนำเสนอกรมพัฒนาสังคมและสวัสดิการข้อ๗ ให้กรมพัฒนาสังคมและสวัสดิการพิจารณาการขอรับการสนับสนุนเงินอุดหนุนแล้วแจ้งผลการพิจารณาให้องค์กรทราบภายในสามสิบวันนับแต่วันที่ได้รับอนุมัติข้อ๘ องค์กรที่ได้รับเงินอุดหนุนต้องรายงานผลการปฏิบัติงานและการใช้จ่ายเงินที่ได้รับตามแบบรายงานที่อธิบดีกำหนดหากองค์กรมิได้ดำเนินการหรือดำเนินการไม่เป็นไปตามแผนการใช้จ่ายเงินให้อธิบดีหรือผู้ซึ่งอธิบดีมอบหมายระงับการจ่ายเงินไว้ก่อนแล้วตรวจสอบเพื่อดำเนินการต่อไปข้อ๙ องค์กรจะต้องยินยอมให้เจ้าหน้าที่ของกรมพัฒนาสังคมและสวัสดิการหรือสำนักงานพัฒนาสังคมและความมั่นคงของมนุษย์จังหวัดตรวจเยี่ยมการดำเนินการตามที่ได้รับเงินอุดหนุนหรือให้เข้าตรวจเอกสารเกี่ยวกับบัญชีทะเบียนและหลักฐานอื่น ๆตลอดจนสอบถามหรือสัมภาษณ์บุคคลที่เกี่ยวข้องได้ด้วยข้อ๑๐ องค์กรที่จัดให้มีการดำเนินการในลักษณะเดียวกับศูนย์คุ้มครองคนไร้ที่พึ่งอาจได้รับการสนับสนุนด้านการเงินหรือด้านอื่น ทั้งนี้วงเงินและรายการที่ให้การสนับสนุนให้พิจารณาตามความจำเป็นและเหมาะสมตามหลักเกณฑ์ที่กรมพัฒนาสังคมและสวัสดิการประกาศกำหนดให้นำความในข้อ๖ ข้อ ๗ ข้อ ๘ และข้อ ๙ มาใช้บังคับแก่การขอรับการสนับสนุน การแจ้งผลการพิจารณาการรายงานผลการปฏิบัติงานและการใช้จ่ายเงิน และการตรวจเยี่ยมโดยอนุโลมข้อ ๑๑ องค์กรอาจขอรับการสนับสนุนจากกองทุนเพื่อดำเนินการคุ้มครองคนไร้ที่พึ่ง ทั้งนี้ ตามหลักเกณฑ์ วิธีการและเงื่อนไขที่กองทุนนั้นกำหนดองค์กรอาจยื่นขอรับการสนับสนุนโดยเขตกรุงเทพมหานครให้ยื่นต่อกรมพัฒนาสังคมและสวัสดิการในจังหวัดอื่นให้ยื่นต่อสำนักงานพัฒนาสังคมและความมั่นคงของมนุษย์จังหวัดเพื่อนำเสนอกรมพัฒนาสังคมและสวัสดิการให้กรมพัฒนาสังคมและสวัสดิการพิจารณาคัดกรองและพัฒนาโครงการที่ขอรับการสนับสนุนแล้วส่งเรื่องต่อไปยังหน่วยงานที่รับผิดชอบกองทุนนั้นต่อไปข้อ๑๒ ให้อธิบดีกรมพัฒนาสังคมและสวัสดิการรักษาการตามประกาศนี้และมีอำนาจกำหนดวิธีปฏิบัติและแบบเอกสารเพื่อดำเนินการให้เป็นไปตามประกาศนี้ประกาศ ณ วันที่ ๗กรกฎาคม พ.ศ. ๒๕๕๙พลตำรวจเอก อดุลย์ แสงสิงแก้วรัฐมนตรีว่าการกระทรวงการพัฒนาสังคมและความมั่นคงของมนุษย์ประธานกรรมการคุ้มครองคนไร้ที่พึ่งวริญา/ปริยานุช/จัดทำ๒๓ สิงหาคม๒๕๕๙นุสรา/ตรวจ๒๓ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๔ ง/หน้า ๘/๒๒ สิงหาคม ๒๕๕๙